Millega tagatakse selles küsimuses ühiskonna moraalne tasakaal? Eks ikka selle valdkonna täpse õigusliku  regulatsiooniga. Niisamuti on see ka Eestis, kus juba vastava seaduse nimes kunstliku viljastamise mainimine viitab selgesti protseduuri ebaloomulikkusele. Kehavälise viljastamise protseduuriga mõneti sarnane on asendusemaduse protseduur ja selle käekäik eri riikides. Algul ollakse loomulikkuse argumendi alusel õige laialdaselt niisuguse tegevuse vastu, kuid meditsiiniline võimalikkus ühes positiivsete näidetega kasvatab järjest protseduuri heategevat potentsiaali, kuni ühel hetkel teeb seadusandja selle  ühes hoolika kaasneva juriidilise regulatsiooniga võimalikuks.